ÚRAD VLÁDY 
SLOVENSKEJ REPUBLIKY
–––––––––––––––––––––––––––
Číslo:

Materiál na rokovanie 
vlády Slovenskej republiky

Dodatok k 

návrhu zásad odmeňovania zamestnancov od 1. januára 2005 v nadväznosti na zoznam pracovných miest v štátnej a verejnej službe schválený uznesením vlády SR č. 80/2004 zo dňa 28. januára 2004
––––––––––––––––––––––––––––––––––––––––––––––––––––––––––––––––––––––––––––––

Podnet:							Obsah materiálu:
									
vlastná iniciatíva						1.   Nové znenie predkladacej správy
2.   Nové znenie vyhodnotenia medzirezortného pripomienkového konania – strana 1 a 5

Predkladá:

Pál Csáky
podpredseda vlády SR
pre európske záležitosti,
ľudské práva a menšiny

Bratislava, 7. február 2005

Predkladacia správa

Vláda Slovenskej republiky v predchádzajúcom období venovala zvýšenú pozornosť problematike stabilizácie zamestnancov, ktorí pôsobia v oblasti fondov Európskej únie. Dňa 10. 9. 2003 prerokovala a schválila uznesením č. 849/2003 materiál „Návrh na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu“, ktorý predkladal podpredseda vlády SR pre európsku integráciu, ľudské práva a menšiny Pál Csáky. 

Na základe bodu B.5 uznesenia vlády SR č. 849 z 10. 9. 2003 pripravil Úrad pre štátnu službu tabuľku „Zoznam pracovných miest v štátnej a verejnej službe, ktorých sa týka problematika zlepšenia odmeňovania v nadväznosti na uznesenie vlády SR č. 849 z 10. 9. 2003“. Uvedený zoznam vláda SR schválila dňa 28. januára 2004 uznesením č. 80/2004.

Predmetom zoznamu je 968 pracovných miest štátnej a verejnej služby, ktorých sa týka zlepšenie odmeňovania. Vláda SR v štátnom rozpočte na rok 2004 vyčlenila na účel zlepšenia odmeňovania sumu 110 mil. SK, čo vzhľadom na uvedený počet pracovných miest predstavuje 7017 SK/mesiac na 1 zamestnanca.

Uvedené opatrenia je možné z hľadiska stabilizácie administratívnych kapacít pôsobiacich v oblasti fondov Európskej únie hodnotiť pozitívne. 

V záujme zabezpečenia kontinuity opatrení vlády SR v oblasti stabilizácie zamestnancov bolo na účel odmeňovania v rozpočte verejnej správy na roky 2005 – 2007 vyčlenených na každý rok 110 mil. SK vrátane poistného. Uvedené finančné prostriedky boli rozpísané priamo do rozpočtových kapitol rezortov podľa počtu zamestnancov, ktoré boli pridelené jednotlivým rezortom uznesením vlády SR č. 80/2004.

Jednotlivé služobné úrady boli viazané použiť sumu 110 mil. SK na odmeňovanie 968 zamestnancov, ktoré boli vyčlenené na obdobie od 1. januára 2004 do 31. decembra 2004. Vyššie uvedené materiály sa nevenujú nasledujúcim rokom. Vzhľadom na otázky jednotlivých rezortov je možné predpokladať, že viaceré rezorty si nie sú vedomé, že by sa v uvedenom režime malo pokračovať. 

Predkladaný materiál si kladie za cieľ v záujme nenarušenia stabilizovaných administratívnych kapacít v oblasti fondov Európskej únie zabezpečiť kontinuitu v oblasti zlepšeného odmeňovania vybraných zamestnancov. 

Predkladaný materiál bol prerokovaný dňa 20. decembra 2004 Ministerskou radou vlády SR pre záležitosti EÚ, ktorá ho odporučila predložiť na rokovanie vlády SR.

Predkladaný materiál navrhuje dve alternatívy, medzi ktorými by sa mali rozhodnúť členovia vlády SR. V rámci medzirezortného pripomienkového konania sa k uvedeným alternatívam vyslovili jednotlivé ministerstvá a ostatné ústredné orgány štátnej správy nasledovne:
Za alternatívu I, t. j. za zachovanie súčasného stavu a spôsobu zvýhodneného odmeňovania zamestnancov pracujúcich v oblasti fondov EÚ s aktualizáciou kritérií a zakotvenia možnosti aktualizácie zoznamu pracovných miest, sa vyslovili: Ministerstvo životného prostredia SR; Ministerstvo obrany SR; Ministerstvo pôdohospodárstva SR; Ministerstvo dopravy, pôšt a telekomunikácií SR; Ministerstvo vnútra SR; Ministerstvo školstva SR; Ministerstvo zdravotníctva SR; Ministerstvo hospodárstva SR; Úrad geodézie, kartografie a katastra SR; Úrad jadrového dozoru SR; Úrad normalizácie, metrológie a skúšobníctva SR; Úrad priemyselného vlastníctva SR; Správa štátnych hmotných rezerv SR; Najvyšší kontrolný úrad SR a Úrad vlády SR – služobný úrad.  

Za alternatívu II, t.j. za zrušenie zoznamu miest schválených uznesením vlády SR č. 80/2004 a zrušenie zvýhodneného odmeňovania zamestnancov pôsobiacich v oblasti fondov EÚ z prostriedkov štátneho rozpočtu (okrem prostriedkov technickej asistencie), sa vyslovili: Ministerstvo financií SR; Ministerstvo práce, sociálnych vecí a rodiny SR; Ministerstvo spravodlivosti SR; Ministerstvo zahraničných vecí SR; Ministerstvo kultúry SR a Generálna prokuratúra.

Ani k jednej z alternatív sa nepriklonili: Ministerstvo výstavby a regionálneho rozvoja SR; Úrad pre verejné obstarávanie SR; Protimonopolný úrad SR a Národná banka Slovenska.

Z vyššie uvedeného vyplýva, že sa alternatívu I sa vyslovilo 15 subjektov; za alternatívu II sa vyslovilo 5 subjektov a k ani jednej z alternatív sa nepriklonili 4 subjekty. Predkladateľ materiálu podporuje taktiež alternatívu I.  

V prípade, že vláda SR schváli alternatívu I, bude potrebné rozhodnúť, či jednotlivé rezorty budú môcť v rámci aktualizácie zoznamu pracovných miest, ktorý bol schválený uznesením vlády SR č. 80/2004, aj zvyšovať im pridelený počet pracovných miest pri dodržiavaní kritérií a pri zachovaní im určeného objemu finančných prostriedkov. V takomto prípade by bola konkrétna výška finančných prostriedkov určená konkrétnemu zamestnancovi výhradne v kompetencii príslušného rezortu. Takýto postup by nemusel nevyhnutne znamenať rozptyl finančných prostriedkov a nízku hodnotu odmien pre 1 zamestnanca, keďže by sa dal vhodne kombinovať s použitím finančných prostriedkov z technickej asistencie. 

Materiál sa predkladá na rokovanie vlády SR bez rozporov. 

Materiál rieši spôsob používania finančných prostriedkov, ktoré už sú súčasťou rozpočtu verejných financií a nemá vplyv na štátny rozpočet. Z toho dôvodu neobsahuje špeciálnu doložku finančných, ekonomických, environmentálnych vplyvov a vplyvov na zamestnanosť a podnikateľské prostredie.

	Vyhodnotenie pripomienkového konania			Návrh zásad v odmeňovaní zamestnancov od 1. januára 2005 v nadväznosti na zoznam pracovných miest v štátnej a verejnej službe schválený uznesením vlády SR č. 80/2004 zo dňa 28. januára 2004	
Spôsob pripomienkového konania: skrátené 5-dňové: - dôvod:			skrátený postup – z dôvodu potreby uzavrieť problematiku do konca januára 2005	
	Zoznam oslovených subjektov:			MS SR, MF SR, MH SR, MDPT SR, MZV SR, MV SR, MK SR, MO SR, MŠ SR, MZ SR, MVRR SR, MPSVaR SR, MP SR, MŽP SR, OVA ÚV SR, PMÚ SR, NKÚ SR, ÚGKaK SR, ÚPV SR,  ÚNMS SR, SŠHR SR, ŠÚ SR, ÚJD SR, ÚVO, GP SR, NBS, ÚPŠS, 	
	Počet oslovených subjektov:			27	
	Zaslali do stanoveného termínu:			MS SR, MF SR, MH SR, MDPT SR, MZV SR, MV SR, MK SR, MO SR, MŠ SR, MZ SR, MVRR SR, MPSVaR SR, MP SR, MŽP SR, OVA ÚV SR, PMÚ SR, NKÚ SR, ÚGKaK SR, ÚPV SR,  ÚNMS SR, SŠHR SR, ŠÚ SR, ÚJD SR, ÚVO, GP SR, NBS,	
	Zaslali po termíne:				
	Vôbec nezaslali:			UPŠS	
	Subjekty, ktoré nemali pripomienky:			ÚVO, NBS, PMÚ SR	
	Počet vznesených pripomienok:		63		
	Počet akceptovaných:		53		
	Počet čiastočne akceptovaných:		4		
	Počet neakceptovaných, z toho počet zásadných - ktoré subjekty		6	z toho 5 bolo plne akceptovaných a zásadná v návrhu uznesenia vlády SR (MVRR SR) bola vydiskutovaná.	

MPSVR SR	V návrhu uznesenia v bode B.1. je navrhovaný termín 1. február 2005 nereálny, resp. analýza spracovaná v tomto termíne nebude mať dostatočnú vypovedaciu schopnosť – odporúčame zmeniť takto: „1. marec 2005“. V prípade, ak na rokovaní vlády Slovenskej republiky sa schváli II. alternatíva, odporúčame posúdiť opodstatnenosť vypracovania analýzy, resp. vypustiť navrhované uznesenie B.1. 	O	ČA	Zapracované v návrhu uznesenie vlády SR; súčasne sme toho názoru, že v záujme riešenia problematiky odmeňovania štátnych zamestnancov, ktorí plnia úlohy v oblasti záležitostí EÚ (t.j. nielen tých, ktorí pracujú v oblasti fondov EÚ), je potrebné uvedenú analýzu uskutočniť a prípadne na jej základe sa rozhodnúť o prijatí ďalších opatrení..	
MPSVR SR	Odporúča prijať alternatívu II. v predkladanom materiáli.	O	A	V materiáli je uvedené, kto sa vyslovil za alternatívu I a kto za alternatívu II.	
MŠ SR	Odporúča prijať alternatívu I. v predkladanom materiáli.	O	A	V materiáli je uvedené, kto sa vyslovil za alternatívu I a kto za alternatívu II.	
MZ SR	Odporúča prijať alternatívu I. v predkladanom materiáli.	O	A	V materiáli je uvedené, kto sa vyslovil za alternatívu I a kto za alternatívu II.	
MVRR SR	Nesúhlasí, aby finančné prostriedky boli kompletne pretransformované do platov zamestnancov. Navrhuje, aby sa ponechali doterajšie možnosti zlepšenia odmeňovania dotknutých zamestnancov vrátane odmien, ktoré majú výrazný motivačný charakter. 	Z	A	Možnosť používania inštitútu mimoriadnych odmien bola v materiáli ponechaná.	
MVRR SR	V návrhu uznesenia žiada vypustiť úlohu a text v materiáli, ktorým sa navrhuje poveriť predsedu Úradu pre štátnu službu a ministra práce, sociálnych vecí a rodiny SR zmapovať úroveň odmeňovania všetkých zamestnancov, čo nie je možné efektívne uskutočniť. Takúto analýzu by mala uskutočniť externá nezávislá inštitúcia.	Z	A	MVRR SR po vzájomnom vydiskutovaní dňa 7. 2. 2004 túto pripomienku stiahlo. Uvedenú úlohu obsahoval návrh uznesenia vlády SR aj pri prerokovávaní materiálu na rokovaní Ministerskej rady vlády SR pre záležitosti EÚ dňa 20.12.2004. Na jej rokovaní MVRR SR namietalo len termín plnenia úlohy, na základe čoho MRVZEU schválila posun termínu plnenia úlohy. Znenie úlohy bolo odsúhlasené všetkými členmi MRVRZEU.